GiliGold/VAD_KnessetCorpus huggingface dataset:
גל פליישמן: אצל בני הנוער הסיבה היא פשוטה, אין משהו אחר לעשות, אין אלטרנטיבה מספיק אטרקטיבית ולכן הם הולכים לעשן את הנרגילה.
גל פליישמן: אם באמת נעשה את הפעילויות הבלתי פורמאליות או דברים שהם יכולים לעשות, זה מה יפחית בהרבה את התופעה.
גל פליישמן: הועלה כאן נושא המיסוי, רוב בני נוער גם אם הם מודעים לנזקים של השימוש בנרגילות, ההסברה אכן נותנת, אבל זה לא מספיק, לדעתי המיסוי והייקור של הטבק לא ישפיע.
גל פליישמן: רוב בני הנוער גם כשהמחירים גובהים עדיין ממשיכים לצרוך.
ציפי זוסמן: אני מעמותת עלם, כאשר העבודה שלנו נעשית בשטח.
ציפי זוסמן: אני עובדת ברחוב בניידת בשעות שהמשטרה אולי נמצאת ברחוב.
ציפי זוסמן: אנחנו פוגשים את בני הנוער גם מהחינוך הבלתי פורמאלי שלא מעורב איתם וגם בני נוער שנמצאים בתוך מסגרות חינוך.
ציפי זוסמן: אני רוצה להתייחס לשיח החזק שהיה כאן על ההרתעה ועל העלאת המחירים ואכיפה.
ציפי זוסמן: הנוער שלנו שותה, החוק שאומר לשפוך את השתייה, מבחינתו הוא יצר מצב שהיום אנחנו לא יודעים איפה הם נמצאים.
ציפי זוסמן: הם מגיעים שיכורים.
ציפי זוסמן: אם בעבר היינו יכולים לפגוש אותם ברוחב היום זה לא קורה.
ציפי זוסמן: בעייני לא לדבר, לעשות אכיפה שיוצרת הרתעה, ההרתעה לא מתרחשת והתופעה נעלמת מהעין, אבל לא נעלמת באמת.
ציפי זוסמן: זה קול שמאוד חשוב לי להביא לכאן מהבחינה שאם נחפש את פתרונות קלים לנו כמבוגרים אנחנו לא ניתן מענה לבני הנוער.
טלב אלסאנע: יש לך רעיונות?
ציפי זוסמן: אם אנחנו נדבר על זה, שאנחנו אוכפים בצורה מאוד קשה, לא יהיה את השיח.
ציפי זוסמן: הדבר הראשון שחשוב בעיניי זה לייצר שיח, לדבר על הנושא, לבוא אליהם בגובה העיניים.
ציפי זוסמן: כמו שגל אמר, המחירים לא ישפיעו.
ציפי זוסמן: הנוער שלנו שותה, הנוער שלנו מעשן, הנוער שלנו עושה סמים.
ציפי זוסמן: הנרגילה בעינינו היא לא מקדם התמכרות, יש בה משהו מאוד חברתי וגם מאוד מפחיד שמזכיר את ה"ג'וינט" וזה יכול להיות מאוד בעייתי מבחינה בריאותית.
ציפי זוסמן: על האלימות שדיברת קודם, אנחנו רואים שהרבה מבני הנוער שלנו כשהם מעשנים נרגילה אז השתייה היא זאת שמייצרת את האלימות.
ציפי זוסמן: אנחנו רואים המון בני נוער שמעשנים עם ההורים שלהם, גם שותים, אנחנו מדברים על נרגילה שזו חוויה משפחתית וחוויה חברתית.
ציפי זוסמן: באופן אישי ברוב הזירות של העבודה שלנו אין אישור להיות עם נרגילה בגלל שזה או שזה מרחבים סגורים או בגלל שאנחנו באמת מתייחסים שבתוך הנרגילה יש סם או אלכוהול כפי שתואר כאן קודם, גם כי זה משהו שהוא חברתי של צחוקים שלא מאפשר שיח יותר רציני.
ציפי זוסמן: מאוד חשוב לי, גם דיברתי עם הרבה רכזים לפני הוועדה הזאת, כולם העלו את הנקודה שהשיח הוא הדבר הראשון וגם לייצר אלטרנטיבות.
ציפי זוסמן: לנוער שלנו אין אלטרנטיבות.
ציפי זוסמן: אני מדברת בשם הנוער שלא נמצא במקומות בהם יש מתנ"ס חזק או מינהל אחר, אלא הנוער שנמצא דווקא בפריפריה וגם בשכונות יותר חלשות שאין להם אלטרנטיבות, אין כסף.
ציפי זוסמן: תעלו את המחירים של הסיגריות הם יגנבו.
אסתי גרוס: אני חושבת שהמחקר צריך להיות כרגע, לא רק על ההיקף התופעה, אלא על אילו צרכים זה עונה.
אסתי גרוס: הישיבה הזאת יחד היא תוצאה של החיפוש שלהם למצב אינטימי להיות ביחד.
אסתי גרוס: אני חושבת שאסור לנו לשכוח שגם התופעה של האינטרנט שכל אחד יושב לבד עם עצמו, הם מחפשים את הקשר הזה.
אסתי גרוס: אף אחד מבני הנוער לא מחפש לשים זפת בריאות שלו, זה האמצעי שדרכו הוא נפגש ברמה אחרת עם החבר'ה.
אסתי גרוס: יש חוק בנושא של "בנגים".
אסתי גרוס: צריכים לזכור שהנרגילה חוקית, הכלי עצמו לא מה שמזיק, אלא מה שמכניסים לתוכו.
אחמד חלילי: זה עובד בדיוק כמו בנגים.
אסתי גרוס: העניין הוא שאם מעלים למשל חוק של איסור מכירת נרגילות, לא נראה לי שבתרבות שכולנו מכירים זה יעבור כמו שזה עבר בבנגים, זה לא אותו דבר.
אחמד חלילי: הנרגילה הפכה להיות כלי חוקי לשימוש בסמים.
טלב אלסאנע: לדעתי, חשוב להכניס לתודעה שהשימוש בנרגילות הוא דבר מזיק, מסוכן ודבר שאינו רצוי בכל מובנה של המילה.
טלב אלסאנע: המטרה לא להעלים את זה לחלוטין, הרבה תופעות ימשיכו להתקיים והשאלה באיזו רמה ובאיזה קנה מידה.
טלב אלסאנע: המטרה שלנו להקטין את ממדי התופעה.
טלב אלסאנע: אני מסכים שהשיח גורם לשינוי בתפיסה, שינוי בהתמודדות, שינוי בהתנגדות.
טלב אלסאנע: כאשר רואים את היתרונות בוודאי מחפשים, אבל כאשר מודעים לחסרונות אז עושים את שיקולי הרווח וההפסד.
טלב אלסאנע: שיקולי הרווח וההפסד גם במישור הבריאותי, כלכלי ושל הכל ביחד ואז עושים את האיזון.
טלב אלסאנע: בעבר, הייתה התמקדות ביתרונות שיש בתופעה, אבל כאשר אנשים מתחילים להבין שזה מקצר חיים, זה מחסל בריאות וגם מבזבז את הזמן היקר וגם יש את השיקול הכספי כל הגורמים האלה לדעתי משפיעים.
טלב אלסאנע: כאשר מציעים אלטרנטיבה יותר בריאה בלהיות ביחד, חשוב שזה יהיה בצורה מועילה יותר ופחות מזיקה, יש צורך להסדיר את הנושא הזה גם מבחינת החקיקה.
טלב אלסאנע: צריך להעביר מסר, שהם לא יראו שזה נגיש וזמין ושהילדים יראו בזה כדבר מאוד לגיטימי ומאוד טוב ויכינו נרגילות להורים, אלא שהם יראו בזה עבירה.
טלב אלסאנע: המסר חשוב.
טלב אלסאנע: אפילו לא מעמידים אותו לדין.
טלב אלסאנע: מסר שאומר שזו עבירה זה סוג מסר שמכניס למודעות שהעניין שלילי.
טלב אלסאנע: אני מבין שהמשטרה לא יכולה כל יום לעמוד מאחורי כל אחד ולאכוף את החוק, אבל עצם המסר עצמו הוא מאוד חשוב.
טלב אלסאנע: לדעתי הישיבה היום הוסיפה.
טלב אלסאנע: אני חושב שהסקר שערכתם אתם וגם עמותת הגליל יביאו לכך שגם משרד הבריאות יתייחס לנושא הנרגילות ביתר רצינות.
טלב אלסאנע: אנחנו נמשיך ונדון בעניין הזה.
טלב אלסאנע: תודה רבה לכולם, הישיבה נעולה.
טלב אלסאנע: שלום לכולם, אני מתכבד לפתוח את ישיבת הוועדה למאבק בנגע הסמים.
טלב אלסאנע: הנושא שעל סדר היום, מרכז הגמילה בלוד - בחינת הסדרת הפעילות של המרכז.
טלב אלסאנע: הוועדה הייתה בסיור בלוד והתרשמה מהשינוי לטובה בכל מה שקשור לאכיפה וגם מבחינת הקשר בין גורמי האכיפה לקהילה.
טלב אלסאנע: ראינו את האכפתיות של צוות המשטרה.
טלב אלסאנע: הוועדה ביקרה גם במרכז הגמילה, יוזמה מבורכת מאוד, כדי לתת מענה לאנשים הזקוקים למסגרות שלא היו קיימות קודם.
טלב אלסאנע: שאנשים הנמצאים במקום להיות ברחוב וישפיעו לרעה להם מעניקים את השלב הראשון בגמילה, את המסגרת הראשונה, כשהמטרה היא להסדיר את פעילותו בצורה חוקית, שזה פונקציית הכוונות הטובות העומדות מאחורי היוזמה.
טלב אלסאנע: תפקידנו הוא, לעזור למי שרוצה לעזור לעצמו ולפעול כדי הפעילות הזאת תהייה מוסדרת וחוקית.
טלב אלסאנע: יועצת הוועדה הכינה מסמך, אני מבין שהיא הייתה בקשר עם כל מיני גורמים, אני אבקש שתתני לנו סקירה מהתרשמות ומהשיחות שקיימתם.
אוריאנה אלמסי: מרכז "בית אביב" הפועל כבר 20 חודשים, מעוניין לפעול כמרכז גמילה.
אוריאנה אלמסי: הם בקשר עם אנשי משרד הבריאות בנושא זה, מאחר ולצורך קבלת רישיון צריך למלא טפסים ולהעבירם לרשות הלאומית למלחמה בסמים ובאלכוהול, אשר מעבירה את המלצותיה למשרד הבריאות ולמשרד הרווחה והשירותים החברתיים.
אוריאנה אלמסי: המרכז גם צריך לקבל אישורים נוספים כגון: היתרי בנייה, כיבוי אש וכדומה, שלפי הבנתי הם כבר קיבלו.
טלב אלסאנע: נשמע מהם על הרעיון, על המטרה, על הכוונה, כמו כן על הבעיות, מה הדבר המעכב ולאיזו עזרה הם זקוקים.
טלב אלסאנע: אחר כך נשמע גם את גורם האכיפה והגורמים הרלוונטיים, עמדתו של משרד הרווחה והשירותים החברתיים ועמדת משרד הבריאות.
שלומי אוחיון: המרכז פועל כעשרים חודשים, יש לנו את כל הניירת שביקשו.
טלב אלסאנע: כמה אנשים נמצאים אצלכם כעת?
שלומי אוחיון: כרגע יש אצלנו שישה דיירי רחוב, קבצנים שעיריית לוד הפנתה.
שלומי אוחיון: אני יכול להציג מכתב הוקרה של הקבצנים שנשלחו אלינו מהעירייה וראש העיר.
שלומי אוחיון: אנחנו מרצים בפני בני נוער המגיעים אלינו, כדי שלא יגיעו למקום שאנחנו הגענו.
שלומי אוחיון: בחודש דצמבר, הגיעה רעיה ממשרד הבריאות והעירה לנו הערות כמו למשל לפתוח חלון ועוד דברים נוספים ומאז היא לא הגיעה.
שלומי אוחיון: יש לי כאן מכתב, שאומר שב- 13 בפברואר הייתי בלשכת הבריאות אצל המנהלת ואכן שינינו את כל הדברים שהם ציינו.
שלומי אוחיון: יש בקשה לרישוי של הרשות הלאומית למלחמה בסמים ואלכוהול, שכבר שלחנו לגברת איריס יוגב.
שלומי אוחיון: אדוני חבר הכנסת טלב אלסאנע, יושב ראש הוועדה, יש לנו בקשה לעזרה.
שלומי אוחיון: לוד הייתה תמיד מרכז סמים, נתפסו שם סמים, אחד רצח את השני, אח רצח את אחותו.
שלומי אוחיון: היום הם לא מסתכלים על חצי הכוס המלאה, כשיש מרכז גמילה ואנחנו "בית אביב" בחזית.
שלומי אוחיון: אנחנו תומכים בכולם, אצלנו מרכז גמילה הוא לא רק למרוקאים למשל, אנחנו מקבלים מכל עדה, כל מין וכל גזע.
שלומי אוחיון: אתה היית שם, ראית והתרשמת.
שלומי אוחיון: אצלנו כולם, לעומת מרכזי גמילה אחרים שעזרו להם בדרך זו או אחרת, יש את "אברבנאל" ויש בגדרה שמקבלים רק מהעדה שלהם.
שלומי אוחיון: אצלנו כולם, כל גזע, כל מין, כל דת מקובלים.
שלומי אוחיון: מטרתנו באמת להגיע לעיר נקייה.
שלומי אוחיון: העיר לוד כבר קרוב לשנים עשר חודש נקייה מדיירי רחוב, קבצנים שמטרידים ודופקים לאנשים בשמשות הרכבים בצמתים, היום אין יותר את התופעה.
שלומי אוחיון: אחרי הטיפול הפיסי שמקבלים אצלנו האנשים, מי שאין לו לאן ללכת נשאר אצלנו כדייר בית חם ללא תשלום, עד שהפרוצדורה מסתדרת.
שלומי אוחיון: משרד הרווחה יתמוך בנו, משרד הבריאות, ראש העיר יקצה תקציב.
שלומי אוחיון: נמצאת כאן סוזי העובדת הסוציאלית ביחידה להתמכרויות בעיירת לוד, אנחנו מפנים אליה מטופלים לשיחות ולבדיקות שתן.
שלומי אוחיון: את הכל אנחנו עושים בשיתוף ובהתאם לחוק, נמצאים במקום ותומכים ביום ובלילה.
שלומי אוחיון: לפי כחודש וחצי, יאיר גלר מהרשות למלחמה בסמים דיבר בתכנית רדיו אצל איל מדני, שהתקשר אלי בשעה 23:00 בלילה ואמר: "יש בחור ממושב צלפון, לך תביא אותו למרכז גמילה".
שלומי אוחיון: הרשות הלאומית למלחמה בסמים ובאלכוהול, יאיר גלר, היה איתו ברדיו תל אביב.
שלומי אוחיון: הלכתי והבאתי את הבחור, שהיה אצלנו חודש וחצי ומשם העברנו אותו לקהילה טיפולית נוטורנו", להמשך טיפול אצל הרב איתן.
שלומי אוחיון: אני לא מבין את הבירוקרטיה, את החלק שלנו אנחנו עושים מעל ומעבר, יש אצלנו אנשים מהצפון, מהדרום ומכל מקום, כי אנחנו לא רואים אצלנו את המטופל כשטר, אצלנו זה לא מפעל שימורים, אנחנו עובדים מהנשמה.
טלב אלסאנע: מישהו מטעמכם מבקש להוסיף?
שלמה טמיר: תודה.
שלמה טמיר: אני יושב ראש עמותת "בית אביב".
שלמה טמיר: זו עמותה וולונטרית שלא מקבלת סיוע משום מקום כולל שרוב האנשים שבאים אינם משלמים דבר.
שלמה טמיר: אני נכנסתי לתמונה על מנת להסדיר בצורה חוקית את הרישיון כדי שיוסף אבו קשק עם כל הרצון הטוב שלו, הוא הקים את המקום, יזם את המקום, ממן את כל המקום מכיסו יפעל כחוק.
שלמה טמיר: היום הוא כבר מושקע מעל למיליון שקל ושום רשות ושום גוף לא נותן לנו את הסיוע ואומר 'קח תתחיל לעבוד בצורה מסודרת'.
שלמה טמיר: אנחנו פנינו לכל הגופים כולל עיריית לוד.
שלמה טמיר: רק היום, עכשיו, התקבל מעיריית לוד פקס שאומר שאין להם התנגדות למרות שהמבנים הנמצאים בשטח עדיין לא הוסדרו בצורה חוקית, אין להם התנגדות.
שלמה טמיר: ראש עיריית לוד תומך בנו ומוכן לעזור לנו.
שלמה טמיר: משטרת לוד באים ומבקרים במקום, נותנים כתף, עוזרים לנו, אבל המוטו של המקום זה לקבל את האישור.
שלמה טמיר: זה שמקום שעובד בפועל למעלה משנה וחצי אין לו אישור - - -
טלב אלסאנע: לא הגשתם את הבקשה?
שלמה טמיר: הגשנו בקשות.
שלמה טמיר: כעת עשינו שינוי כי עד עכשיו פנינו לגורמים לקבל אישור לאשפוזית שזה ל- 21 יום, אבל האופי של המקום לא מתאים רק לאשפוזית כי אנחנו מחזיקים אנשים מעל חצי שנה וולונטרית ללא תשלום.
שלמה טמיר: משרד הרווחה או הרשות הלאומית למלחמה בסמים אמרו לנו לעשות משהו משולב, גם מיני לקהילה וגם אשפוזית.
שלמה טמיר: מדובר בשני גופים: גם משרד הרווחה וגם משרד הבריאות.
שלמה טמיר: אנחנו מבקשים את הדחיפה של וועדת הכנסת, של הרשות הלאומית למלחמה בסמים ובאלכוהול, לעזור לנו, אנחנו צועקים.
יוסף אבו קשק: אפשר להשתמש במקום, אני תומך ועוזר במקום, שזה כאילו עשיתי מצווה.
משה גוטליב: אני מדריך נפגעי סמים.
משה גוטליב: אני אהיה רכז מדריכים כשיהיה רישיון.
משה גוטליב: אני הרבה שנים בתחום.
משה גוטליב: כמו שנאמר קודם הפכנו את המקום מאשפוזית למיני קהילה ולשם זה הוספנו עוד תקן של עובד סוציאלי שיש אותו כבר.
משה גוטליב: להתחיל לקבל את האישור חסר לנו כעת אישור משרד הבריאות ברמלה, שיבואו לראות שאת כל מה שנתבקשנו עשינו ורק חסר האישור.
משה גוטליב: כלומר את הרישיון נקבל אחר כך.
משה גוטליב: ברגע שיהיה אישור אנחנו יכולים להביא את כל - - -
פאולה רושקה: לא משרד הבריאות, לשכת הבריאות.
משה גוטליב: לשכת הבריאות סליחה.
טלב אלסאנע: לשכת הבריאות פועלת מטעם משרד הבריאות.
פאולה רושקה: כן, אבל ברשות העירונית זה משהו אחר.
משה גוטליב: בלי האישור הזה, הצוות לא יכול לעבוד.
משה גוטליב: יש לי צוות מדהים, כל האישורים שלהם כאן, כל הניירת כאן, אלו אנשים מקצועיים.
משה גוטליב: מה שביקשו עשינו.
משה גוטליב: היו כמה תיקונים שהיה צריך לעשות – עשינו, אבל המפקחת הייתה חולה, לצערי, אני שואל, האם כשראש הממשלה חולה אז סוגרים את המדינה?
משה גוטליב: - אי אפשר.
משה גוטליב: מישהו צריך לעשות.
משה גוטליב: אנחנו נמצאים בתהליך ארוך מאוד.
משה גוטליב: אני מדבר עם דוקטור אלינה שהיא המפקחת, לצערי כעת האימא שלה נפטרה.
משה גוטליב: אתמול דיברנו איתה בטלפון כשהאימא הייתה חיה, היום היא נפטרה.
משה גוטליב: אני משתתף בצערה.
משה גוטליב: היא לא יכולה לעשות כלום עד שיהיה האישור של משרד התברואה.
משה גוטליב: כלומר הכל תלוי במשרד התברואה.
משה גוטליב: אני שלחתי פקסים לאיריס יוגב מהרשות למלחמה בסמים.
משה גוטליב: היה שם תיקון שעשיתי.
משה גוטליב: כששלחתי את אישור כיבוי אש, זה לא היה אישור רשמי, שלחתי לה את תו התקן של אישור רשמי ותו תקן של כיבוי אש.
משה גוטליב: כעת צריך להוסיף לה את המכתב של העובד הסוציאלי הנוסף בעקבות דרישה של משרד הרווחה והשירותים החברתיים ואת אישור משרד הבריאות.
משה גוטליב: העיכוב הזה אומר, שיוסף שהוא בעל המקום ממשיך להוציא כספים מהכיס ואין צוות כמו שצריך שיהיה במקום כדי לפתח אותו - - -
טלב אלסאנע: הבעיה ברורה, תודה.
רן בטאט: מבחינת המשטרה, עמדתנו ברורה.
רן בטאט: לא מדובר בעסק, שטעון רישוי מבחינת המשטרה.
רן בטאט: לא מדובר בבית מלון, בריכת שחיה או כל עסק אחר על פי 'חוק רישוי עסקים', זוהי יוזמה מבורכת מבחינתנו.
רן בטאט: כמובן שכמשטרה, הגוף האמון על אכיפת החוק, המוסד הזה צריך להסדיר את כל ההיתרים מול כל הרשויות, מול משרד הבריאות, מול הרשות המקומית, ברגע שיהיו לו כל ההיתרים מבחינתנו זה מבורך.
רן בטאט: ניתן לשכן שם נרקומנים ונגמלים, שיכולים להגיע למקום בכפוף להסדרת האישורים.
רן בטאט: מבחינת האישורים, אנחנו כרגע לא צד בעניין.
טלב אלסאנע: נכון, אבל מה מבחינת היוזמה והרעיון?
רן בטאט: מבחינת הרעיון, כמשטרה, כל מוסד ומקום שיכול לקחת נרקומנים, שבסופו של תהליך גם גורמים להעלאת הפשיעה ולירידה ברמת תחושת הביטחון של האזרחים, זה מבורך.
רן בטאט: כמובן שזה כפוף להסדרת האישורים.
רן בטאט: אנחנו כמשטרה לא יכולים לתת למקום לפעול ללא היתרים.
רן בטאט: ברגע שיוסדרו כל ההיתרים זה מבורך ואין שום בעיה.
טלב אלסאנע: משרד הרווחה בבקשה.
רחל קור: אני מצטרפת למה שנאמר.
רחל קור: ברגע שיגיעו הטפסים לרשות, תוגש בקשה למוסד משולב.
טלב אלסאנע: לא הבנתי, סליחה.
רחל קור: הבקשה מגיעה לרשות הלאומית למלחמה בסמים.
שלמה טמיר: זה ישירות אליכם.
רחל קור: הבקשה מגיעה לאיריס יוגב מהרשות הלאומית למלחמה בסמים ואלכוהול, היא מחליטה איזה מוסד ומעבירה את זה לדבורה שלנו.
רחל קור: אם אכן זה מוסד משולב, אנחנו שולחים פיקוח לבדוק ולהמליץ על רישיון, כמובן אם הם עומדים בכל התנאים וכדומה.
טלב אלסאנע: בבקשה, הרשות הלאומית למלחמה בסמים ואלכוהול.
אורי אסטליין: הרשות מקבלת ומקדמת בברכה כל מוסד, בין אם זו קהילה טיפולית בין אם זה מרכז לטיפול.
אורי אסטליין: אני חייב להצטרף למה שאמר הקולגה מהמשטרה.
אורי אסטליין: עד שכלל הרישיונות יהיו בתוקף, לא נוכל להגיד שזה מוסד מוכר ולצערי לא נוכל להפנות - - -
טלב אלסאנע: כולנו מסכימים שצריך לקדם.
טלב אלסאנע: אנחנו מגיעים לשלב הביצוע.
טלב אלסאנע: אנחנו מדברים על שלב בקשה ודיון ואישור, זו הפרוצדורה.
טלב אלסאנע: האם הוגשה אליכם בקשה?
אורי אסטליין: אני יכול לברר.
אורי אסטליין: איריס יוגב לא נמצאת, אבל הפרוצדורה היא שברגע שאיריס - - -
טלב אלסאנע: מישהו שלח לרשות?
משה גוטליב: אני שלחתי פקסים לאיריס יוגב, היא אמרה לי שהיא קבלה אותם.
טלב אלסאנע: הוא אומר, שהוא התקשר לאיריס יוגב והיא אישרה שהיא קיבלה.
משה גוטליב: דיברתי איתה לפני שבועיים או שלושה על אישור כבוי אש, היא אמרה שכל הניירות נמצאים אצלה.
אוריאנה אלמסי: משה, תבחין שנייה בין כיבוי אש לבין הקבלה לרישיון לטפל.
אוריאנה אלמסי: האם העברתם את הטפסים אליהם?
אוריאנה אלמסי: זאת השאלה הקרדינאלית.
משה גוטליב: הגשתי את הטפסים, לפני השינוי לקהילה משולבת ואשפוזית.
אוריאנה אלמסי: אז עכשיו צריך להעביר אישור.
משה גוטליב: נעביר שוב.
אוריאנה אלמסי: הוא אומר שזה היה אתמול.
משה גוטליב: הוספנו גם צוות, אנחנו נשלח בפקס - - -
טלב אלסאנע: אי אפשר לקבל היתר, בלי למלא ולהגיש טופס בקשה.
שלמה טמיר: יש כאן מכתב מעיריית לוד, שהם מברכים - - -
טלב אלסאנע: אבל אני רואה כאן, שאיריס יוגב מהרשות הלאומית למלחמה בסמים, אומרת שהמוסד לא הגיש בקשה.
יוסף אבו קשק: לפני כחודש הגשנו את זה, רק הוסיפו עוד עובד סוציאלי שהוא דני גולד, זה מה שהוספנו.
רחל קור: אבל זו בקשה אחרת.
רחל קור: זה מוסד משולב, אתם אומרים שרק אתמול.
יוסף אבו קשק: משלוב מאתמול.
רחל קור: הבקשה למוסד משולב רק אתמול.
רחל קור: זה מה שהם אומרים, חשוב לציין שזה רק מאתמול.
אורי אסטליין: אני יכול להוסיף משהו אדוני היושב ראש?
אורי אסטליין: הבקשות מגיעות לאיריס יוגב, שמפנה אותן לדוקטור דבורה אלטוש, המאשרת אם זה עבר את הבדיקות הנצרכות או לא.
אורי אסטליין: מבחינתנו, אנחנו רק "צינור מעבר".
טלב אלסאנע: אין בעיה.
טלב אלסאנע: כדי להתחיל לנוע, צריך שמישהו יניע את המהלך.
טלב אלסאנע: צריכים קודם כל להגיש בקשה ואחר כך הרשות תתחיל להעביר לגורמים הרלוונטיים.
טלב אלסאנע: זאת הפרוצדורה אם אני מבין נכון.
טלב אלסאנע: הוגשה בקשה?
משה גוטליב: בקשה חדשה עדיין לא הוגשה.
משה גוטליב: היינו מוזמנים היום לפה.
משה גוטליב: כל זה קרה בתקופה הממש האחרונה לגבי השינוי שעשינו.
משה גוטליב: מילאנו גם את כל הניירת כולל מה גודל החדר, איפה חדר אוכל וכל מה שהיה חסר.
משה גוטליב: עשינו את כל הפעולות האלה.
משה גוטליב: הניירות כבר אצלנו ביד.
משה גוטליב: היום אנחנו חוזרים ללוד, שולחים את זה לרשות הלאומית למלחמה בסמים - - -
טלב אלסאנע: אתה מעביר את זה עכשיו לנציג הרשות, שיעביר לאיריס יוגב.
יוסף אבו קשק: בבקשה, קח, הכל משולב.
טלב אלסאנע: מה המצב לגבי משרד הבריאות?
פאולה רושקה: ברגע שאנחנו מקבלים באיזה סוג מוסד מדובר, כי עד עכשיו לא היה סיווג של המוסד אם זה רפואי או אם זה משולב.
פאולה רושקה: ברגע שאיריס יוגב אומרת שזה משולב, הוא עובר גם למשרד הבריאות וגם למשרד הרווחה.
פאולה רושקה: המפקחים של שני המשרדים הולכים ובודקים.
פאולה רושקה: אם המוסד עומד בתנאים אנחנו מאשרים, אנחנו בסך הכל בעד.
טלב אלסאנע: מי מהנוכחים רוצה להוסיף דברים?
סוזי קורקס: אני עובדת סוציאלית ביחידה להתמכרויות.
סוזי קורקס: אני רק יכולה להגיד שהיום אנחנו לא יכולים להפנות מטופלים לשם בגלל שאין להם את הרישיון.
סוזי קורקס: זה חשוב שיהיה רישיון.
טלב אלסאנע: אומרים שהבקשה מבחינת תכנית אושרה על ידי וועדת משנה לתכנון.
טלב אלסאנע: יוצא היתר בנייה לאחר השלמת כל האישורים.
חמאדה מאזן: אני מכור לשעבר, היום נקי, אני עובד כמדריך ביחידה לטיפול בהתמכרויות.
חמאדה מאזן: אני גר בשכונת הרכבת.
חמאדה מאזן: אני יודע עד כמה לנו בעיר לוד חשוב שיהיה מקום כזה מבורך.
חמאדה מאזן: מה שעשה יוסף זה צעד אמיץ וזה חשוב שיהיה.
חמאדה מאזן: זה לא רק העניין של הטיפול בנרקומנים, מדובר במזעור הנזק של הנרקומנים.
חמאדה מאזן: מי הם הנרקומנים?- אלו אנשים שגונבים, פורצים ואלימים.
חמאדה מאזן: כמה זה חשוב באמת לתמוך במקום הזה ולעזור.
רחל קור: אני רוצה לציין משהו, כנציגה של משרד הרווחה.
רחל קור: דיברתי עם היושב ראש כי אני מניחה שכל ההליך לקבלת רישיון הוא גם תלוי בקשות לקבלת כסף אחר כך.
רחל קור: אני רוצה לציין שמשרד הרווחה מתקצב דרך מכרזים ולא נותן כסף אלא - - -
טלב אלסאנע: כשנגיע לגשר נעבור אותו.
טלב אלסאנע: בינתיים אנחנו בשלב של האישורים.
רחל קור: צריך לעלות למכרז כדי לקבל שירות.
טלב אלסאנע: בעוד שלושה חודשים, אנחנו נקיים ישיבת מעקב בנושא הזה.
טלב אלסאנע: אני מקווה שעד אז, יתנהלו כל הדיונים וכל האישורים יתקבלו.
טלב אלסאנע: אם יהיו עדיין חסמים, נבדוק מה ניתן לעשות כדי לקדם את העניין.
טלב אלסאנע: אני מודה לכול המשתתפים, הישיבה נעולה.
טלב אלסאנע: בוקר טוב, אני מתכבד לפתוח את ישיבת הוועדה למאבק בנגע הסמים.
טלב אלסאנע: הנושא שעל סדר היום: קידום מיסוד הטיפול בקנאביס הרפואי בישראל, ישיבת מעקב.
טלב אלסאנע: עד היום, נושא הקנאביס הרפואי נותר רחוק מהסדרה.
טלב אלסאנע: את המחיר לכך משלמים החולים המטופלים באמצעות קנאביס רפואי.
טלב אלסאנע: למעלה משנתיים של דיונים בוועדות הכנסת ולמעלה מחצי שנה לאחר שהתקבלה החלטת ממשלה ואפילו לאחר חודשיים של ההערכות אמורה הייתה להתחיל עבודת הסוכנות הממשלתית, אנו נפגשים מבלי שהמדינה תוכל לדווח על הסדרה.
טלב אלסאנע: נבקש היום להבין מדוע.
טלב אלסאנע: עד כה במסגרת ההסדרה יצא מכרז אחד - מכרז לראש הסוכנות, אבל לצערי גם זה נעצר וכנראה שישנן סיבות טובות לדבר.
טלב אלסאנע: לא ברור לנו מדוע המכרז לראש הסוכנות הממשלתית צץ בחשכה ומדוע מנהל הסוכנות הממשלתית לא חייב להיות רופא או רוקח או בעל ידע מחקרי משמעותי בתחום.
טלב אלסאנע: למרות קריאות חוזרות ונשנות לבחון את נושא הגדרת הקנאביס הרפואי בצורה מקצועית כתרופה או כתכשיר רפואי, אולי להגדיר אותו כהכנה הרוקחות.
טלב אלסאנע: לגבי קנאביס רפואי, לא נרשמה עד כה התקדמות בנושא.
טלב אלסאנע: גם בנושא הזה נבקש לשמוע התייחסות.
טלב אלסאנע: היתר שימוש בקנאביס רפואי נמצא היום רק בידי שישה אונקולוגים לחולי סרטן וכל מי שאינו חולה סרטן לו ינתן האישור על פי המלצתו של דוקטור יהודה ברוך.
טלב אלסאנע: מצב זה אינו תקין וגורם לעומס לא הגיוני על המערכת וגורם להמתנה ארוכה של מבקשי היתר.
טלב אלסאנע: הרי תרופות המבוססות אל אופיאטים המהוות גורם משמעותי להתמכרות ניתנות על ידי כל רופא.
טלב אלסאנע: נבקש לדעת כיצד מתכוון משרד הבריאות לקדם את הרחבת מתן היתרים ובאילו תחומי בריאות.
טלב אלסאנע: ברור, שקנאביס רפואי אינו מהווה תרופת קסם לכל מחלה, ברור גם שכחלק מהלחץ להרחבת ההתוויות והגדלת מספר בעלי ההיתרים נובע מאינטרסים כלכליים זרים וניצול של מצוקה חולים.
טלב אלסאנע: עם זאת, יש לקחת בחשבון שקנאביס רפואי יכול להוות תחליף לחלק לא מבוטל של תרופות המבוססות על סמים קשים להן עלויות גבוהות למדינה ולקופות החולים.
טלב אלסאנע: הוועדה תמכה ועודה תומכת בהפרדת הקשר בין המגדלים לבין המטופלים.
טלב אלסאנע: הוועדה מבקשת לשמוע ממשרד הבריאות כיצד הוא מתארגן להפרדה, כיצד תתבצע ההדרכה לחולים וכיצד יילקחו בחשבון המשובים לגבי התאמת החומר אותו הם מקבלים.
טלב אלסאנע: עד כה השתמשו חלק מהמגדלים בידע שנצבר על בסיס המגע עם החולים ויש לתת את הדעת בדבר הצורך לתת מענה בעת ניתוק המגע הישיר בין המגדל לבין המטופל.
טלב אלסאנע: ישנם כמה נושאים כמו למשל הזיקה בשימוש בקנאביס רפואי לירידה בשימוש בתרופות אחרות.
טלב אלסאנע: בהקשר הזה אנחנו נפתח את הדיון ועיקר בסוגיות השונות שעלו יותר לכיוון של משרד הבריאות, אנחנו נבקש את התייחסותו.
טלב אלסאנע: אבקש את משרד הבריאות שיתחיל וייתן לנו סקירה ולדווח מה התקדם בהתאם להמלצות שניתנו בישיבה הקודמת.
דב חנין: מה התקדם ומה נסוג.
טלב אלסאנע: בהחלט, גם החלק השני חשוב.
יהודה ברוך: כפי שנאמר, יצא מכרז שעד כמה שאני יודע, הוקפא בנש"מ (נציבות שירות המדינה) בעקבות הסתייגות שהוגשה.
יהודה ברוך: אם איני טועה, ההסתייגות של דוקטור ברקת שיף - - - -
טלב אלסאנע: זה מכרז פנימי?
יהודה ברוך: ההחלטה על מרכז פנימי, היא החלטה של נש"מ ולא של משרד הבריאות.
יהודה ברוך: אנחנו לא רשאים להחליט איך עושים את המכרז, לכן נש"מ גם בודק את הנושא הזה.
יצחק הרצוג: אתם יכולים ללחוץ על נש"מ.
יהודה ברוך: אנחנו לא חתמנו.
יהודה ברוך: תאמין לי שאני לוחץ על נש"מ, כיוון שלי הובטח שבראשון בינואר, כבר תהייה יחידה ובפועל אני בינתיים יחיד.
יצחק הרצוג: זה אומר שהוועדה צריכה לדרוש מנש"מ גם לתת הסבר.
דב חנין: אדני היושב ראש, ברשותך שאלה בעניין המכרז.
דב חנין: לגופו של עניין הגיע לידי העותק של הפנייה שגם אתם קיבלתם אותה ובעקבותיה הקפאתם את המכרז.
דב חנין: על פי הדברים זו נראית פנייה מאוד נכונה, זאת אומרת המכרז כמו שהוא יצא, כך הבנתי ואדוני כמובן מוזמן לתקן אותי כי בוודאי אתם בקיאים יותר בפרטים, שם את הדגש לצד ניהולי בסוגיה, שכמו שאנחנו מבינים כאן בוועדה יש ממד רפואי מקצועי שהוא הדומינאנטי.
דב חנין: אני לא מתנגד שאנשי ניהול יתעסקו בניהול, אבל קודם כל יש מי שצריך להוביל את הסיפור הזה ובמיוחד כשאנחנו מדברים כאן על סוגיה שהיא בסך הכל הסדרה ראשונית של תחום מורכב ומסובך.
דב חנין: הממד רפואי-מקצועי הוא הממד המרכזי בו.
דב חנין: השאלה שלי בעקבות ההערה הזאת, האם אתם נערכים לשינוי יסודי בהתייחסות?
יהודה ברוך: עם עברת על המסמכים הקודמים, וזה גם כתוב כאן, אחת הבעיות המרכזיות כרגע היא הסוגיה שמתן הרישיון יכול להינתן רק על ידי רופא עובד מדינה.
יהודה ברוך: אנחנו פועלים לשינוי הזה.
יהודה ברוך: הרעיון הוא, ולכן גם חשבנו שלא חייב להיות רופא בראשות היחידה, המטרה שבסופו של דבר יהיו כשלושים וחמישה רופאים שנותנים את הרישיונות.
יהודה ברוך: הרעיון הוא שרופא בכל בית חולים כללי ורופא בכל אחת מהמחוזות של ארבעת הקופות, זה כבר שישה עשר רופאים, נכון לרופאים שנמצאים בקהילה.
יהודה ברוך: כדי לקצר את לוח הזמנים, תפקידה העיקרי של היחידה הוא הסדרה וניהול ולא קבלת החלטות קליניות בשטח.
יהודה ברוך: אנחנו חושבים שקבלת ההחלטות צריכות להתבצע על ידי רופאים ולא נכון שזה יהיה מרוכז כמו היום לצורך העניין, אצל רופא אחד.
יהודה ברוך: בנוסף להרחבת ההתוויות, אם אני כבר קצת מרחיב, יש וועדה להרחבת ההתוויות שצריך להגיש אליה את החומר בצורה מסודרת כדי לדון.
יהודה ברוך: בינתיים כל מה שהועלה - - -
טלב אלסאנע: הידע המקצועי הוא לא גורם נוסף שיכול להיות גורם רלוונטי לעניין?
טלב אלסאנע: בין אם הוא רוקח או רופא, זה לא צריך לגרוע מהדרישה של היכולת והכישורים והניסיון הניהולי.
יהודה ברוך: במכרז יש עדיפות לרוקח.
דב חנין: אדוני, מותר לשאול אותך שאלה?
דב חנין: אדוני רופא בהכשרתו?
יהודה ברוך: אני כן.
דב חנין: לא במקרה אני שואל את זה, זה טבעי וזה נכון שבמשרד הבריאות הדרג הבכיר של המשרד, הדרג שמוביל את המשרד באופן מסורתי הוא דרג של רופאים למרות שבוודאי שיש שאלות של ניהול במשרד הבריאות ואין על זה ויכוח.
דב חנין: יש כאן איזשהו עניין של השקפת עולם שאומרת מי אנחנו רוצים שיעמוד בראש מערכת שהיא מערכת מורכבת.
דב חנין: יכול להיות שצריך לבצע הפרדה, יכול להיות שצריך להגדיר כאן שני תפקידים, מישהו שהוא המוביל המקצועי-רפואי של התחום הזה.
דב חנין: כפי שאנחנו חוזרים ולומדים מנייר המחקר שהוגש בפנינו, זה תחום מאוד מורכב ויש בו שאלות מקצועיות ורפואיות מאוד רציניות וצריך שלצידו יהיה מנהל ניהולי.
דב חנין: זאת אפשרות קיימת, אבל להעמיד בראש מערכת כזאת שההכשרה שלו היא ניהולית נראית לי שגיאה גדולה, על פי הדברים, בסוגיה כל כך מורכבת.
יהודה ברוך: הדעה של משרד הבריאות היא אחרת, כפי שאמרתי, לדעת המשרד את החלק המקצועי צריכה להוביל ועדת ההתוויות, שוב לא רופא אחד אלא וועדה מקצועית שדנה, שכל חבריה רופאים, ואת החלק הניהולי צריך להשאיר בידי מנהלים.
יהודה ברוך: יחד עם זאת אני חייב לומר שגם במכרז ישנה עדיפות - - - -
טלב אלסאנע: איזה ניסיון ניהולי נדרש מהמועמד?
יהודה ברוך: יש עדיפות ברורה לרוקח.
דב חנין: למה רוקח?
יהודה ברוך: אני אשתדל לענות ולצידי יש את ראש אגף הרוקחות.
יהודה ברוך: התקיים דיון במשרד הבריאות אצל המנכ"ל דיון שדן איפה להכפיף את היחידה, האם למינהל רפואה או לאגף הרוקחות.
יהודה ברוך: מכיוון שחשבנו שהחשיבות היא להסדרה כתרופה אז נטה הכף, אני חייב להגיד שלא בהרבה, לטובת אגף הרוקחות.
יהודה ברוך: מתוך שכך גם נחתכה העדיפות לרוקח.
יצחק הרצוג: הוועדה המקצועית קמה?
יהודה ברוך: כן.
ברקת שיף: הוועדה המקצועית הזאת התכנסה פעם אחת לטעמי.